proxectonos/corpus_dominio_legal_administrativo_tmp huggingface dataset:
18/03/2022 | Administración LocalConsorcios
Consorcio As Mariñas
Aprobación definitiva do orzamento xeral do ano 2022 do Consorcio As Mariñas

APROBACIÓN DEFINITIVA DO ORZAMENTO XERAL ANO 2022, DO CONSORCIO “AS MARIÑAS” O Pleno do Consorcio As Mariñas, en sesión celebrada o 30 de decembro de 2021, aprobou inicialmente o orzamento para o exercicio económico de 2022. Finalizado o período de exposición pública e unha vez resoltas as reclamacións contra a súa aprobación no Pleno do Consorcio As Mariñas en sesión celebrada o 10 de marzo de 2022, de conformidade co disposto no artigo 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, queda definitivamente aprobado o orzamento para o exercicio económico de 2022, e publícase o seu resumo por capítulos e a plantilla: PLANTILLA POSTOS DE TRABALLO RESERVADOS A PERSOAL FUNCIONARIO (1) Desempeñados en acumulación. POSTOS DE TRABALLO RESERVADOS A PERSOAL LABORAL INDEFINIDO (*) Desempeñada temporalmente con carácter de interinidade. Bergondo, 14 de marzo de 2022. O presidente José Antonio Santiso Miramontes
18/03/2022 | Administración LocalMunicipal
A Capela
Aprobación inicial da desafectación de 3 locais do ben municipal denominado “Edificio de biblioteca e usos múltiples”

Aprobada inicialmente a desafectación de 3 locais da planta primeira (aula 1-almacén, aula 2 e sala de reunións), do ben de dominio público denominado “Edificio de biblioteca e usos múltiples”, propiedade deste Concello, por Acordo do Pleno Municipal da Entidade Local de data 17 de marzo de 2022, de conformidade co artigo 8 do Real Decreto 1372/1986, de 13 de xuño, polo que se aproba o Regulamento de Bens das Entidades Locais, sométese a información pública polo prazo dun mes a contar dende o día seguinte ao de publicación do presente anuncio no Boletín Oficial da Provincia e no taboleiro de anuncios do Concello. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello (http://concellodacapela.sedelectronica. gal). A Capela, 17 de marzo de 2022 O alcalde Manuel Meizoso López
18/03/2022 | Administración LocalMunicipal
A Capela
Aprobación inicial do expediente de modificación de créditos n.º 4/2022

ANUNCIO O Pleno deste Concello, na sesión extraordinaria urxente do día 17 de marzo de 2022, acordou a aprobación inicial do expediente n.º 4/2022 de modificación de créditos. Aprobado inicialmente o expediente n.º 4/2022 de modificación de créditos financiado con cargo a novos ingresos e ao remanente líquido de tesouraría, por Acordo do Pleno de data 17 de marzo de 2022, en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, sométese a información pública polo prazo de quince días, a contar dende o día seguinte ao da publicación do presente anuncio no Boletín Oficial da Provincia. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello (http://concellodacapela.sedelectronica. gal). Se transcorrido o devandito prazo non se presentaron alegacións, considerarase aprobado definitivamente o devandito acordo. A Capela, 17 de marzo de 2022. O alcalde Manuel Meizoso López
18/03/2022 | Administración LocalMunicipal
Frades
Aprobación definitiva do orzamento 2022

Aprobación definitiva dos orzamentos do exercicio 2022 Aprobado inicialmente o orzamento xeral xunto coa plantilla de persoal e anexos para o exercicio económico de 2022, en sesión ordinaria celebrada polo Pleno 4 de febreiro de 2022, sometese o expediente a información pública durante o prazo de quince días hábiles, en virtude do anuncio publicado no Boletín Oficial da Provincia número 32, de data 16 de febreiro de 2022, sen se ter presentado alegación ningunha considérase definitivamente aprobado de conformidade co disposto no artigo 169 do Real Decreto Lexislativo 2/2004, do 5 de marzo. Aos efectos da súa entrada en vigor, ao abeiro do artigo 169.3 do RDL 2/2004, faise público o seu resumo por capítulos, así como a plantilla de persoal: CADRO DE PERSOAL 2022 A) PERSOAL FUNCIONARIO: Escala.–Denominación.–Grupo.–Nivel C. D.–N.º prazas.–Vacantes Hab. Nac.–Secretaría-Intervención-Tesourería.–A1/26.–1.–0. Cobertura nomeamento provisional. Admón. Xeral.–Alguacil-Porteiro.–E.–14.–1.–0. Cobertura definitiva. B) PERSOAL LABORAL TEMPORAL: Prazas.–Denominación.–Xornada 1.–Animador deportivo.–Completa.1.–Técnico/a local de emprego-Axente de emprego desenvolvemento local.–Completa.2.–Conductor de tractor.–Completa.1.–Peón forestal.–Completa.1.– Axudante xardineiro.–Completa.1.– Arquitecto.–Completa.1.–Administrativo, secretario do Xulgado de Paz.–Completa. *NOTA.–Non se inclúen os traballadores/as dos plans de emprego nin os traballadores/as en réxime de contratación temporal por períodos inferiores a 6 meses. O que se publica para xeral coñecemento, sinalando que, de conformidade co establecido no artigo 171 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais, contra o acordo de aprobación definitiva poderá interpoñerse directamente recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, a contar dende a publicación deste anuncio. Frades, 14 de marzo de 2022. O alcalde-presidente Roberto Rey Martínez
18/03/2022 | Administración LocalMunicipal
A Coruña
Área Urbanismo, Vivenda, Infraestructuras e Mobilidade
Anuncio de aprobación inicial do Proxecto de normalización das fincas sitas en Ronda de Outeiro 268 a 270B

A Xunta de Goberno Local o día 3 de marzo de 2022, acordou: PRIMEIRO: Aprobar inicialmente o proxecto de normalización de fincas con referencia catastral 7014015NJ4071S0001WI, 7014016NJ4071S0001AI, 6914301NJ4061S0001FR, 6914307NJ4061S0001XR, 6914302NJ4061S0001MR, que se corresponden cos números 270B, 270A, 270, 268D e 268 da Ronda de Outeiro elaborado polos arquitectos Eniko Alexandru Gabriel Compan Hilinger e Gladys Amparo Granero Giorgetti en febreiro de 2022 e presentado o 17 de febreiro de 2022. O documento foi obxecto de informe técnico favorable. SEGUNDO: Someter o expediente a información pública polo prazo dun mes, segundo o disposto no artigo 282.3 do Decreto 143/2016, de 22 de setembro, polo que se aproba o regulamento da Lei do Solo 2/2016, con notificación individualizada aos interesados. O expediente estará a disposición dos interesados, durante o prazo dun mes, nas dependencias da Área de Urbanismo, infraestruturas, Vivenda e Mobilidade do Concello da Coruña, sitas na Praza de Indalecio Prieto nº1-3, en horario de 9:00 a 14:00, previa cita que poderá solicitar por escrito no Rexistro municipal ou na dirección de correo electrónico gestionsuelo@coruna. gal. A Coruña, 11 de marzo de 2022 A Alcaldesa P. D. (Decreto 3847/19, do 27.06.2019) A Directora da Área de Urbanismo María Hernández García
18/03/2022 | Administración LocalMunicipal
Dodro
Convocatoria e aprobación das bases do proceso selectivo para a contratación laboral temporal de catro peóns/peoas ao abeiro do programa PEL-Concellos 2022

ANUNCIO CONVOCATORIA E APROBACIÓN DAS BASES DO PROCESO SELECTIVO PARA A CONTRATACIÓN LABORAL TEMPORAL DE CATRO PEÓNS/PEOAS AO ABEIRO DO PROGRAMA PEL-CONCELLOS 2022 Mediante Resolución da Alcaldía de data 17/03/2022 convócase e apróbanse as bases reguladoras do proceso selectivo para a contratación laboral temporal de 4 peóns/peoas durante 5 meses e a xornada parcial para a realización de obras e servizos municipais do Concello de Dodro ao abeiro do PROGRAMA PEL-CONCELLOS 2022, que poderán consultarse no taboleiro de anuncios do Concello de Dodro. Dodro, 17 de marzo de 2022. O alcalde Francisco Xabier Castro Tourís
07/03/2022 | Administración LocalMunicipal
Cee
Aprobación definitiva do Plan estratéxico de subvencións para o ano 2022. Expte.2022/X999/000018

ANUNCIO O Pleno do Concello de Cee, na sesión ordinaria realizada o día 28 de xaneiro de 2022, acordou aprobar inicialmente o Plan Estratéxico de Subvencións para o ano 2022. O expediente someteuse ao trámite de información pública polo prazo de quince días, a contar desde o día seguinte ao da inserción do anuncio da aprobación inicial no Boletín Oficial da Provincia (BOP n.º 25, do 7 de febreiro de 2022), para que as persoas interesadas puidesen examinar o expediente e presentar as reclamacións que estimasen oportunas. Debido a que durante o devandito prazo de información pública non se presentaron reclamacións nin suxestións, considérase aprobado definitivamente o devandito acordo. En Cee, o 1 de marzo de 2022. Alcaldesa do Concello de Cee Antonio Jesus Luali Humayor Sociago.
07/03/2022 | Administración LocalMunicipal
Abegondo
Aprobación definitiva cesión gratuíta temporal do ben patrimonial camiño situado en Beade a Comunidade de Usuarios de Regantes de Beade

O Concello de Abegondo o expediente para ceder gratuitamente en réxime de concesión a favor da entidade Comunidade de Usuarios de Regantes de Beade por un prazo igual ao prazo de concesión das augas con clave DH A15.58065 (ata o día 08/03/2039) o seguinte ben inmoble: Localización. ABEGONDO. Plano do polígono 13 da concentración de Mabegondo, Abegondo, Cabanas, Cerneda e Viós. Parte do camiño AB-0353 coincidente coa fronte da parcela de referencia catastral 15001E508090910000GT. O Concello de Abegondo publicou no Boletín Oficial da Provincia n.º 209 o acordo de aprobación inicial e someteuno a un período de información pública por prazo de vinte días mediante o dito anuncio no BOP, no taboleiro de anuncios do Concello e na sede electrónica municipal, co fin de que as persoas interesadas presentasen as alegacións que estimasen pertinentes, sen que consten alegacións no prazo establecido. O Pleno do Concello de Abegondo, na sesión extraordinaria realizada o día 10 de febreiro de 2022, acordou aprobar a cesión gratuíta en réxime de concesión a favor da entidade solicitante, Comunidade de Usuarios de Regantes de Beade, por un prazo igual ao prazo de concesión das augas con clave DH A15.58065 (ata o día 08/03/2039) o seguinte ben inmoble: Camiño AB-0353 situado en Beade. Localización. ABEGONDO. Plano do polígono 13 da concentración de Mabegondo, Abegondo, Cabanas, Cerneda e Viós. Parte do camiño AB-0353 coincidente coa fronte da parcela de referencia catastral 15001E508090910000GT. O que se publica para o os efectos oportunos. Abegondo, 14 de febreiro de 2022 O alcalde-presidente José Antonio Santiso Miramontes
07/03/2022 | Administración LocalMunicipal
Abegondo
Corrección de erros. Aprobación da oferta de emprego público 2021 taxa adicional de estabilización/consolidación de emprego

ANUNCIO DE CORRECCIÓN DE ERROS. APROBACIÓN DA OFERTA DE EMPREGO PÚBLICO 2021 TAXA ADICIONAL DE ESTABILIZACIÓN/CONSOLIDACIÓN DE EMPREGO Mediante o decreto da Alcaldía núm.559/2021, do 28.12.2021, o Concello de Abegondo aprobou a oferta de emprego público para o ano 2021. O anuncio foi publicado no Boletín Oficial da Provincia da Coruña núm.248, do 30.12.2021. Neste anuncio non se indicou que as prazas ofertadas son en referencia á taxa adicional de estabilización/consolidación de emprego. Á vista desta circunstancia, mediante o decreto da Alcaldía núm.25/2022, do 08.02.2022, resolveuse corrixir o decreto 559/2021 do 28.12.2021 e aprobar a Oferta de Emprego Público para estabilización deste concello cos seguintes postos de traballo: PERSOAL FUNCIONARIO: PERSOAL LABORAL FIXO: Faise público este anuncio rectificativo para os efectos oportunos. Abegondo, 16 de febreiro de 2022. O alcalde José Antonio Santiso Miramontes
07/03/2022 | Administración LocalMunicipal
Vilarmaior
Secretaría - Intervención
Aprobación definitiva do orzamento municipal 2022

ANUNCIO Aprobado definitivamente polo Pleno deste Concello o orzamento para o exercicio económico de 2022, así como as súas bases para a súa execución, por acordo adoptado en sesión celebrada o día 28 de xaneiro de 2022, e publicado no Boletín Oficial da Provincia n.º 22, do día 2 de febreiro de 2022, para a súa exposición pública durante quince días hábiles, período no que non se presentaron reclamacións, en cumprimento do que dispón o artigo 169 do Texto refundido da lei reguladora das facendas locais, se fai público que dito orzamento ascende, tanto en gastos como en ingresos, á contía de un millón douscentos corenta e un mil seiscentos noventa e dous euros, correspondendo a cada capítulo as cantidades que a continuación se expresan. Na referida sesión tamén se acordou aprobar o cadro de persoal desta Corporación, que de acordo co que preceptúa o artigo 127 do Real Decreto Lexislativo 781/1986, do 18 de abril, se reproducen a continuación: Vilarmaior, 02 de marzo de 2022. O ALCALDE Carlos Vázquez Quintián
07/03/2022 | Administración LocalMunicipal
Boimorto
Orzamento 2022

Aprobado inicialmente polo Pleno da Corporación na sesión ordinaria celebrada con data do 25 de febreiro de 2022, o Orzamento Municipal para o exercicio económico do ano 2022, a plantilla de persoal para o devandito exercicio e as bases de execución, en cumprimento do disposto no artigo 169 do Real Decreto Lexislativo 2/2004, de 5 de marzo, polo que se aproba o texto refundido da lei reguladora das facendas locais e disposicións concordantes, expónse ó público na Secretaría deste Concello, polo prazo de 15 días hábiles - que empezará a contar dende o seguinte ó de inserción do presente edicto no Boletín Oficial da Provincia, a fin de que durante o mesmo podan formularse as reclamacións que se consideren pertinentes. No caso de non se presentar reclamacións no citado prazo, o Orzamento entenderase aprobado definitivamente. O que se fai público para xeral coñecemento. Boimorto, 2 de marzo de 2022 A Alcaldesa: Asdo.-María Jesús Novo Gómez
07/03/2022 | Administración LocalMunicipal
Ribeira
Emprazamento dos interesados no recurso contencioso-administrativo tramitado como PO 36/2022

O Xulgado Contencioso-Administrativo nº 1 de Santiago de Compostela remitiu ao Concello de Ribeira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento ordinario 36/2022, correspondente ao recurso contencioso-administrativo interposto por “MANTENIMIENTO, SOLUCIONES CONSTRUCTIVAS Y ASESORÍA S. L.”, contra o Decreto da Alcaldía de data 03/12/2021 polo que se resolve desestimar as alegacións que serven de base ó recurso de reposición interposto na data 30/11/2021 contra Decreto da Alcaldía de data 18/11/2021, polo que se acorda requirir documentación para a adxudicación do Lote 2-Montacargas e do Lote 3-Escaleiras Mecánicas, e adxudicación do Lote 1-Ascensores e do Lote 4-Portas Automáticas do contrato denominado “Servizos de mantemento de ascensores, montacargas, escaleiras mecánicas e portas automáticas en edificios propiedade do Concello de Ribeira e centros escolares” correspondente ao Expediente 2021/C-SE000002. En consecuencia, esta Alcaldía acordou na data 02/03/2022, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao Xulgado, o que se notifica para xeral coñecemento de todas as persoas interesadas no procedemento, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contencioso-administrativa). Ribeira, 02 de marzo de 2022 O alcalde Manuel Ruiz Rivas
07/03/2022 | Administración LocalMunicipal
Teo
Anuncio exposición pública

O Pleno da Corporación, na sesión ordinaria do 23 de febreiro de 2022, acordou iniciar expediente para cambiar o uso de depuradora da parcela P1 do Plan Parcial Parque Montouto, asignándolle un uso dotacional de carácter global, e someter o expediente a información pública. En virtude co citado acordo e segundo o artigo 83 da Lei 39/2015, do 1 de outubro, do Procedemento Administrativo Común das Administracións Públicas, sométese o expediente a información pública durante un prazo de vinte días mediante a publicación deste anuncio no taboleiro de edictos do Concello, no BOP e na web municipal. Durante ese prazo, que se computara a partir do seguinte ao da publicación deste anuncio no BOP, as persoas interesadas poderán formular as alegacións que teñan por conveniente para a defensa dos seus dereitos e intereses. O expediente completo está a disposición das persoas interesadas na Secretaría do Concello, en horario de oficina. Teo, 1 de marzo de 2022 O alcalde Rafael C. Sisto Edreira
07/03/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. A15.69260. Solicitude de concesión de augas públicas presentada por Antonia Abad Rúa e outros (Boimorto)

SERVIZO TERRITORIAL DA ZONA HIDROGRÁFICA DE GALICIA CENTRO ANUNCIO Expediente: DH. A15.69260 Antonia Abad Rúa, con DNI XXXXXXXXX e outros, solicitan de Augas de Galicia un caudal de 1.677 m 3 /ano de augas procedente dun manancial, no lugar de Riveira, parroquia de Corneda (San Pedro), Concello de Boimorto (A Coruña), con destino a rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.69260 As características do aproveitamento son: SOLICITANTE: Antonia Abad Rúa, Isabel Mella Abad, José Luís Isabel Mella Abad, José Ramón Isabel Mella Abad, Luisa Elvira Khaldoun De Guindos e Salvador Jaime Mario Carmelo Afalah Riendas. CAUDAL: 1.677 litros/segundo. DESTINO: rega. ORIXE: manancial. LUGAR: Riveira. PARROQUIA: Corneda (San Pedro). CONCELLO: Boimorto. Descrición: O manancial atópase na parcela destinada a prado, con referencia catastral 15010A011001330000KK, nas coordenadas UTM (datum ETRS89 HUSO 29) X: 575993 Y: 4758687. A partir de onde brota a auga, distribúese por un rego superficial, de oeste a este na zona sur da finca. Como a parcela ten pendente descendente de sur a norte, o rego ten aberturas que distribúen a auga uniformemente pola parcela. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Boimorto ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. O xefe do Servizo Territorial Jesús Antonio Manrique Merino Jorge Raul Cheong Trofim, 2 de marzo de 2022.
07/03/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. A15.77671 Solicitude de concesión de augas públicas presentada por María del Carmen Liñares Fernández, en representación da Comunidade de Usuarios Pedra Vicuda (A Baña)

Gonzalo Fabian Jbaria Capris, con DNI 7*5104***, en representación da Comunidade de Usuarios Pedra Vicuda, solicita de Augas de Galicia un caudal de 5.425,01 m 3 /ano de augas procedente de manancial, no lugar de Vilar da Torre, parroquia de Lañas (Santa Baia), no concello de Baña (A), (A Coruña), con destino a uso doméstico, gandeiro e de rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.77671 As características do aproveitamento son: SOLICITANTE: Comunidade de Usuarios Pedra Vicuda. CAUDAL: 0,1720 litros/segundo DESTINO: Doméstico, gandeiro e rega. ORIXE: Manancial. LUGAR: Vilar da Torre. PARROQUIA: Lañas (Santa Baia) CONCELLO: Baña (A) Preténdese a legalización do uso do manancial situado na parcela que se corresponde coas referencias catastrais 15007A508000270000JP(rústica) e 3347301NH2534N0001TY (urbana), coordenadas UTM ETRS89 HUSO29 X: 523074, Y: 4754609. As obras levan realizadas moitos anos. Foi realizada unha captación mediante arqueta de formigón e conducida a auga cara un repartidor que está nunha caseta situada na mesma parcela. A distribución é individual ata a vivenda de cada usuario. A distribución faise mediante tubaxes individuais de polietileno de alta intensidade e uso alimentario de diámetro 32 mm, soterradas nunha zanxa de cando menos un metro de profundidade. Con respecto ao primeiro usuario, o traxecto que segue a tubaxe dende o depósito ata a vivenda, discorre atravesando as parcelas catastrais 3548810NH2534N0001XY e 3548807NH2534N0001XY, atravesa vía asfaltada, atravesa a parcela catastral 3647702NH2534N0001YY para chegar á parcela catastral 3647704NH2534N0001QY onde se atopa a vivenda. Facendo un total de 495,652 metros. Con respecto ao segundo usuario, comparte parcialmente o traxecto co anterior usuario, discorre atravesando as parcelas catastrais 3548810NH2534N0001XY e 3548807NH2534N0001XY, atravesa un vial asfaltado e a parcela catastral 3647707NH2534N0001TY, onde se sitúa o depósito de acumulación da vivenda. Facendo un total de 340,312 metros. No caso do terceiro usuario, discorre a tubaxe polas parcelas catastrais 15007A508000270000JP e 3347301NH2534N0001TY, atravesa un vial asfaltado e chega a unha caseta onde hai un depósito de acumulación, de onde saen dúas tubaxes individuais para abastecer, por un lado a vivenda situada na parcela 3548807NH2534N0001XY, facendo traxecto de 282,449 metros; e as instalacións gandeiras situadas na parcela 3647702NH2534N0001YY, facendo un traxecto de 510,675 metros. O xefe do servizo territorial - Jesús Antonio Manrique Merino, en Santiago de Compostela, o 2 de marzo de 2022.
07/03/2022 | Administración LocalMancomunidades
Mancomunidade da Comarca de Fisterra
Modificacion orzamentaria 1/2022, na modalidade de suplemento de crédito, financiado con cargo a incorporación de remanente de tesourería para gastos xerais

EDICTO Acordo da Xunta da Mancomunidade Comarca de Fisterra polo que se aproba inicialmente o expediente de Modificación Orzamentaria 1/2022 do orzamento en vigor, na modalidade de Suplemento de Crédito. A Xunta da Mancomunidade “Comarca de Fisterra” na sesión ordinaria de 24/02/2022, aprobou inicialmente o expediente de modificación orzamentaria 1/2022, na modalidade de suplemento de crédito, por importe de dous mil novecentos trinta e un euros e quince céntimos (2.931,15 €) financiada con cargo á incorporación do remanente de tesourería para gastos xerais. Polo tanto, exponse ao público nas oficinas da secretaria – intervención da Mancomunidade “Comarca de Fisterra”, durante o prazo de quince (15) días hábiles, contados a partir do seguinte ao da presente publicación no Boletín Oficial da Provincia. Durante este prazo os interesados poderán examinar o expediente e presentar as reclamacións que consideren pertinentes ante a Xunta da Mancomunidade “Comarca de Fisterra”. De non se presentaren reclamacións en prazo, a modificación orzamentaria considerarase definitivamente aprobada, entrando en vigor unha vez publicado o resumo de capítulos resultante. Todo iso, de conformidade co establecido nos artigos 169 do RDL 2/2004, do 5 de marzo, polo que se regula o Texto Refundido da Lei Reguladora das Facendas Locais, así como nos artigos 20 e 38.2 do Real Decreto 500/1990, do 20 de abril. Fisterra, 28 de febreiro de 2022. O presidente da Mancomunidade “Comarca de Fisterra” Asdo.: José Marcote Suárez
07/03/2022 | Administración LocalMunicipal
Cambre
Aprobación do padrón do prezo público polo servizo de axuda no fogar do mes de decembro de 2021

Por Resolución da concelleira delegada da Área de Economía, Facenda e Recursos Humanos núm.304/2022, do 28 de febreiro, aprobouse o padrón do prezo público polo servizo de axuda no fogar do mes de decembro de 2021, tal e como se transcribe a continuación: «PRIMEIRO.- Aprobar o padrón fiscal do prezo público polo servizo de axuda no fogar, tendo en conta as horas prestadas no servizo de axuda no fogar do mes de decembro de 2021, que comprende 121 recibos e 20 cotas cero dun total de 141 persoas usuarias e os importes correspondentes que deberán aboar cada un dos usuarios/as en función da súa capacidade económica e das horas de atención recibidas, por un importe total de once mil seiscentos oitenta e sete euros e trinta e un céntimos (11.687,31 euros) desde dona Francisca Irene Flontas Fejrioui a dona Vivero Hugo Eduardo Justo Pedro Lucana Jamii. SEGUNDO.- Expoñer ao público os datos incorporados aos padróns que se aproban, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días desde a correspondente publicación, servirá de notificación colectiva a todos os contribuintes, nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO.- Contra as liquidacións incorporadas ao padrón todos os interesados poderán interpoñer recurso de reposición ante esta concellería, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo de un mes contado desde o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes desde a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do contencioso-adminsitrativo da Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime conveniente. CUARTO.- Dar conta da presente resolución á Intervención e á Tesourería municipal a través da plataforma TEDeC.» Cambre, 2 de marzo de 2022 A concelleira delegada da Área de Economía, Facenda e Recursos Humanos P. D. (R. A. núm.1323/2019, do 1 de xullo) María Dolores Pan Lesta
07/03/2022 | Administración LocalMunicipal
Ames
Lista provisional de admitidos e excluídos no proceso selectivo para a cobertura en propiedade dunha praza de arquitecto/a, funcionario/a de carreira, contida na oferta de emprego público 2018 do Concello de Ames

Mediante Decreto 509/2022, de 28 de febreiro, RESOLVEUSE: Primeiro.- Aprobar a lista provisional de aspirantes, declarando admitidos e excluídos aos aspirantes que figuran no anexo I desta resolución Segundo.- Publicar as presentes listas no BOP, no taboleiro de anuncios da sede electrónica do Concello de Ames e na páxina web, co obxecto de que no prazo de dez días (10) días hábiles que comezarán a contar dende o día seguinte ao da publicación da resolución no BOP, os/as interesados/as poidan proceder á subsanación das súas solicitudes e/ou a presentación das reclamacións que estimen convenientes. Ames, 1 de marzo do 2022 O alcalde José Blas García Piñeiro 1.- Non achegar Fotocopia do D. N. I, pasaporte ou documento de identificación equivalente e acreditativo da nacionalidade do aspirante.2.- Non achegar o documento acreditativo de estar posesión ou en condicións de obtelo, na data na que remate o prazo de presentación de solicitudes, do Título requirido para acceder ao proceso selectivo, con arranxo ao sinalado no apartado 3. b). 3.- Non achegar o xustificante de haber satisfeito os dereitos de exame a través da folla de autoliquidación de taxas conforme o apartado 3 das bases, o certificado de discapacidade igual ou superior ao 33% ou o documento xustificativo expedido pola oficina de emprego (certificado de períodos de inscrición) no que se figure como demandante de emprego durante o prazo, ao menos, de seis meses anteriores á data da convocatoria.4.- Non achegar o Anexo I. Modelo de Solicitude.5.- Non achegar o Anexo II. Impreso específico de autobaremación.6.- Solicitude presentada fora de prazo.
07/03/2022 | Administración LocalMunicipal
Cee
Aprobación definitiva do anexo de subvencións do orzamento municipal para o exercicio 2022. Expte.2022/T002/000001Aprobación definitiva do anexo de subvencións do orzamento municipal para o exercicio 2022. Expte.2022/T002/000001

ANUNCIO O Pleno do Concello de Cee, na sesión ordinaria realizada o día 28 de xaneiro de 2022, acordou aprobar inicialmente o anexo de subvencións do orzamento municipal para o exercicio 2022. O expediente someteuse ao trámite de información pública, polo prazo de quince días a contar desde o día seguinte da inserción do anuncio da aprobación inicial no Boletín Oficial da Provincia (BOP n.º 25, do 7 de febreiro de 2022), para que os interesados puidesen examinar o expediente e presentar as reclamacións que estimasen oportunas. Debido a que durante o devandito prazo de información pública, non se presentaron reclamacións nin suxestións, considérase aprobado definitivamente o devandito Acordo. En Cee, o 1 de marzo de 2022. Alcaldesa do Concello de Cee Pascale Ashfaq Ray.
07/03/2022 | Administración LocalMunicipal
Cambre
Aprobación do padrón do prezo público polo servizo de axuda no fogar do mes de novembro de 2021

Por Resolución da concelleira delegada da Área de Economía, Facenda e Recursos Humanos núm.277/2022, do 23 de febreiro, aprobouse o padrón do prezo público polo servizo de axuda no fogar do mes de novembro de 2021, tal e como se transcribe a continuación: «PRIMEIRO.- Aprobar o padrón fiscal do prezo público polo servizo de axuda no fogar, tendo en conta as horas prestadas no servizo de axuda no fogar do mes de novembro de 2021, que comprende 118 recibos e 18 cotas cero dun total de 136 persoas usuarias e os importes correspondentes que deberán aboar cada un dos usuarios/as en función da súa capacidade económica e das horas de atención recibidas, por un importe total de once mil cincocentos oitenta e dous euros e cincuenta e oito céntimos (11.582,58 euros) desde dona Nora Cecilia Farel Sologaistua a dona Julia Rocio Fanny Alexandra Bodet Pottier. SEGUNDO.- Expoñer ao público os datos incorporados aos padróns que se aproban, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días desde a correspondente publicación, servirá de notificación colectiva a todos os contribuintes, nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO.- Contra as liquidacións incorporadas aos padróns todos os interesados poderán interpoñer recurso de reposición ante esta concellería, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado desde o día seguinte ao remate da exposición ao público dos padróns. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes desde a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do Contencioso-adminsitrativo da Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime conveniente. CUARTO.- Dar conta da presente resolución á Intervención e á Tesourería municipal a través da plataforma TEDeC.» Cambre, 2 de marzo de 2022 A concelleira delegada da Área de Economía, Facenda e Recursos Humanos P. D. (R. A. núm.1323/2019, do 1 de xullo) María Dolores Pan Lesta
07/03/2022 | Administración LocalMunicipal
Pontedeume
Delegacións Alcaldía; mandato corporativo 2019.2023

Expediente TEDeC: 2021/G003/000142 Por medio do decreto número 117/2022, do 25 de febreiro, resolveuse delegar a totalidade das funcións da Alcaldía, segundo o seguinte: Esta Alcaldía ausentarase o día 28 de febreiro e 1 de marzo de 2022 por atoparse fora do termo municipal. Logo de ver a Resolución de Alcaldía nº 380/2019 de 20.06.2019, de “Nomeamento de Tenentes de Alcalde. Mandato Corporativo 2019.2023” cuxo contido se transcribe, en estrato: “.//. PRIMEIRO.- Nomear Tenentes de Alcalde aos seguintes concelleiros membros da Xunta de Goberno Local: 1º Tenente de Alcalde: D. José Simoes Couceiro.2º Tenente de Alcalde: D. Daniel Ríos Fernández.3º Tenente de Alcalde: Dna. John Richard Margaret Sana.4º Tenente de Alcalde: Dna. Nel Suplet Aciar.”.//.” En virtude ao establecido no artigo 47 do Real decreto 2568/1986, de 28 de novembro, polo que se aproba o regulamento de organización, funcionamento e réxime xurídico das entidades locais (en diante ROF):, en estrato, o seguinte:”1. Corresponde aos Tenentes de Alcalde, en canto tales, substituír na totalidade das súas funcións e pola orde do seu nomeamento, ao Alcalde, nos casos de ausencia [.//.] “ Conforme ao disposto nos artigos 47 e 44 do ROF e en virtude das atribucións que me confire o artigo 21 da Lei 7/1985 de 2 de abril reguladora das bases de réxime local, sendo competencia de Alcaldía, RESOLVO: PRIMEIRO.– Delegar a totalidade das funcións da Alcaldía ao 1º Tenente de Alcalde, Don José Simoes Couceiro debido á ausencia do Juventina Trinidad Encarnacion Berenguer Gartzia, o día 28 de febreiro e o 1 de marzo de 2022. SEGUNDO.- A delegación terá efecto dende o momento da súa sinatura, sen prexuízo da súa preceptiva publicación no “Boletín Oficial da Provincia”.//. Documento asinado dixitalmente por D. José Simoes Couceiro, alcalde en funcións, en Pontedeume o día 28 de febreiro de 2022.
07/03/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. A15.78509 Solicitude de concesión de augas públicas presentada por José Cándido Varela Pérez (A Baña)

Alina Roxana Colliga Miquele, con DNI 764***33*, solicita de Augas de Galicia un caudal de 131,40 m 3 /ano de augas procedente dun manancial no lugar de Duomes, parroquia de San Mamede Do Monte, no concello da Baña, (A Coruña), con destino a uso doméstico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.78509 As características do aproveitamento son: SOLICITANTE: Alina Roxana Colliga Miquele. CAUDAL: 0,5 litros/segundo. DESTINO: Doméstico. ORIXE: Manancial. LUGAR: Duomes. PARROQUIA: San Mamede Do Monte (San Mamede). CONCELLO: A Baña. O manancial atópase na parcela con referencia catastral 15007A515003350000JS, coordenadas UTM ETRS89, HUSO 29, X: 522489, 4752569. O manancial está protexido na orixe por un depósito de captación, de formigón, selado cunha arqueta superior de cemento. Cunhas medidas de 2,6 x 3x 1 metros e con 7,80 m 3 de capacidade. A tubaria de canalización, de pvc, de 50 mm de diámetro e 597 metros de lonxitude, discorre soterrada dende o manancial ata a vivenda situada no nº 26 do Lugar de Duomes. Os primeiros 397 metros de canalización van ao longo dunha pista forestal, e nos últimos 200 metros a tubaria discorre atravesando as parcelas con referencia catastral 15007A51501049, 15007A51501102, 15007A51500364 e 2224602NH2522. O depósito de almacenaxe para o consumo final da auga, localízase nas coordenadas UTM X:522060, Y:4752234. É de polipropileno, pechado, con canalización de rebordamento, aireación e baleirado, protexidas por unha reixa, elevado por encima do nivel do chan. Está situado na vivenda destinataria da concesión. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Baña (A) ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. O xefe do servizo territorial - Jesús Antonio Manrique Merino, Santiago de Compostela o 2 de marzo de 2022
07/03/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. A15.77831. Solicitude de concesión de augas públicas presentada por Mónica da Palma Sánchez, en representación de Secundina Dávila Abuín e Jesús Manuel Oliveira Dávila (A Pobra do Caramiñal)

SERVIZO TERRITORIAL DA ZONA HIDROGRÁFICA DE GALICIA CENTRO ANUNCIO Expediente: DH. A15.77831 Nuno Miguel Comenge Acedo del Olmo, con DNI 76***065*, en representación de Mbaye Abrahams Figols e Yassira Paes Es Said, solicita de Augas de Galicia un caudal de 51,84 m 3 /ano, procedente dun rego, no lugar de Cova da Fonte, parroquia de Lesón (Santa Cruz), no concello da Pobra do Caramiñal, (A Coruña), con destino a uso de rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.77831 As características do aproveitamento son: SOLICITANTES: Mbaye Abrahams Figols e Yassira Paes Es Said. CAUDAL: 0,0016 litros/segundo. DESTINO: rega. ORIXE: Rego. LUGAR: Cova da Fonte. PARROQUIA: Lesón (Santa Cruz). CONCELLO: A Pobra do Caramiñal. Descrición: No regato Cova da Fonte, no punto de captación X: 503991, Y: 4717675 UTM Huso 29 ETRS 89, obtense auga para o rego das parcelas 15068A013001970000YW, 15068A013002310000YA. A captación da auga realízase mediante a reteción en pequeno dique de orixe artificial realizado en formigón e cantería fai mais de 30 anos, coia finalidade é o regadío, que proporciona unha reserva de auga de 25 m 3, cunha superficie de 30 m 2 e unha profundidade aproximada de 0,8 m. Encima do dique haberá unha caseta realizada en ladrillo revestida con chapa de aluminio coa estación de bombeo, composta por dúas bombas, que subministran auga ás dúas zonas de rego, a través dunha tubaria de polietileno PN10. Hai dúas zonas de rego. Cada zona contará con un máximo de 3 tomas para mangueira de rego con un caudal unitario de 0,2 litros/segundo cada unha, polo tanto a instalación nunca sobrepasará un caudal máximo de 0,6 litros/segundo en cada unha das zonas, este será o caudal máximo xa que só é posible regar as zonas de unha en unha. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pobra do Caramiñal (A) ou nas oficinas deste Servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. O xefe do Servizo Territorial Jesús Antonio Manrique Merino Santiago de Compostela, 2 de marzo de2022.
07/03/2022 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación técnica do Plan de vías provinciais 2022, primeira fase

ANUNCIO DE APROBACIÓN TÉCNICA DO PLAN DE VIAS PROVINCIAIS 2022, PRIMEIRA FASE A Exma. Deputación Provincial da Coruña, en sesión celebrada o 25 de febreiro de 2022, adoptou, entre outros, o seguinte acordo: 1.–Aprobar técnicamente os proxectos incluídos no Plan de INVESTIMENTO EN VÍAS PROVINCIAIS 2022, PRIMEIRA FASE, cun orzamento total de 1.478.180,11 euros, con cargo á aplicación 0410/4531/60900 que se detallan: 2.–Iniciar os trámites para a expropiación dos bens e dereitos necesarios para a execución das seguintes obras: 3.–Expoñer ao público o proxecto mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, considerarase definitivamente aprobado.4.–Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe. A Coruña, 2 de marzo de 2022. O PRESIDENTE A SECRETARIA Asdo.: Valentín González Formoso Asdo.: Amparo Taboada Gil
07/03/2022 | Administración LocalMunicipal
Cedeira
Aprobación do I Plan de Igualdade de Oportunidades entre Mulleres e Homes do Concello de Cedeira 2021-2024

O Pleno da Corporación, en sesión ordinaria realizada en data 30.09.2021, aprobou o I Plan de Igualdade de Oportunidades entre Mulleres e Homes do Concello de Cedeira 2021-2024. O seu texto íntegro pódese consultar na sede electrónica do Concello de Cedeira (https://sede.cedeira. gal). O que se publica para xeral coñecemento. Cedeira, 1 de marzo de 2022 O Alcalde Pablo Diego Moreda Gil
17/03/2022 | Administración LocalMunicipal
Muxía
Anuncio de aprobación do padrón fiscal da taxa pola prestación do servizo de axuda no fogar de febreiro de 2022

En data 14 de marzo de 2022 o Alcalde ditou a seguinte resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP nº 108 do 9 de xuño de 2014. Visto o informe do traballador social do concello no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de febreiro de 2022. Elaborados os padróns mensuais que conteñen as liquidacións da taxa pola prestación do servizo do SAF no mes de XANEIRO de 2021, en base aos datos facilitados polo Traballador Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. PRIMEIRO.- Aprobar o padrón mensual da taxa pola prestación do servizo de axuda no fogar correspondentes ao mes de febreiro de 2022 co desglose do informe do traballador social. SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución”. Muxía, a 14 de marzo de 2022. O Alcalde, Santiago M. Antonio Francisco Iguacen Mijas
17/03/2022 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Acordo do 14 de marzo de 2022, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Teo (expediente IN407A 2021/130-1)

Acordo do 14 de marzo de 2022, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Teo (expediente IN407A 2021/130-1) Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada LMTS, CTC, RBT Calo, no concello de Teo (expediente IN407A 2021/130-1), por resolución desta Xefatura Territorial, do 25 de febreiro de 2022, a favor da entidade beneficiaria UFD Distribución Electricidad, S. A., con enderezo en avenida de Arteixo, 171, 15008 - A Coruña. Esta Xefatura Territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de abril de 1957, acorda sinalar o día 21 de abril de 2022 para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se exporán xunto con esta resolución no taboleiro de edictos do Concello de Teo, deducida da que se someteu a información pública no DOG do 11.10.2021, no BOP do 23.9.2021 e no xornal La Voz de Galicia do 1.10.2021, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito Concello. Así mesmo, cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación ou ben, intentada esta, non se puidese practicar, publicarase un anuncio desta convocatoria no taboleiro de edictos único (TEU) do Boletín Oficial del Estado. A Coruña, 14 de marzo de 2022. Venicia Daniella Robe Mccoy territorial da Coruña